“દાવડાનું આંગણું”ની રચના મોટાભાગના બ્લોગ્સ કરતાં અલગ છે. આંગણુંમાં સોમવારથી રવિવાર એમ સાતેય દિવસ PST સમય અનુસાર રોજ સવારના ૭–૩૦ વાગે એક નવી પોસ્ટ મૂકવામાં આવે છે. બુધવારે માત્ર લલિતકળાને લગતી પોસ્ટ મૂકાય છે. બાકીના છ દિવસ સાહિત્યને લગતી પોસ્ટ મૂકાય છે. મંગળવારે મેનુમાં “ઉજાણી”ના નામ હેઠળ, અલગ અલગ સર્જકોની એક જ કૃતિ મૂકવામાં આવે છે. બાકીના દિવસ એટલે કે સોમવાર, ગુરૂવાર, શુક્રવાર, શનિવાર અને રવિવાર અગાઉથી નક્કી કરીને એક જ સર્જકની લાગલગાટે ૧૩ અઠવાડિયા સુધી એક એક કૃતિ મૂકાય છે. વરસના ૫૨ અઠવાડિયાના હિસાબે, ત્રણ મહિનાના ૧૩ અઠવાડિયા થાય. આ arrangement પાછળની વિચારધારા એવી છે કે કોઈપણ સર્જકની રચનાઓનો તાગ કાઢવા Sample size મોટી હોવી જોઈએ. એક કે બે કૃતિ ઉપરથી એ લેખકની આગવી વિશેષતા ન સમજાય.